Təşəkkür edirəm. Cənab Sədr, hörmətli Milli Məclisin deputatları! Təbii ki, söylənilən bütün fikirlərə münasibət bildirməyə vaxt baxımından mənim imkanım olmayacaq. Ancaq demək istəyirəm ki, Azərbaycanda Vəkillər Kollegiyası yarananda onun 370 üzvü var idi. Qısa bir müddətdə biz onun üzvlərinin sayını 900-ə çatdırdıq. Yəni Azərbaycanda vəkillərin sayının artırılması müsbət haldır. Eyni zamanda, vəkilliyə qəbulun asanlığından və ya mürəkkəbliyindən söhbət açsaq, Avropa ölkələrində, o cümlədən Almaniyada, Fransada vəkilliyə qəbulla bağlı 9 imtahan var. Onun 4-ü yazılı, 5-i şifahidir. Bundan başqa, həmin şəxs vəkil olmaq üçün Almaniyada Ədliyyə Nazirliyinin xüsusi komissiyasında 45 dəqiqəlik müsabiqədən keçir. Yəni biz ən asan variantı qanunvericiliyə saldıq. Ona görə biz məsələni belə həll etdik ki, əgər biz bunu təsdiq etsəydik, Azərbaycanda vəkillərin sayını artırmaq mümkün olmayacaqdı.